દરવાજો ખખડ્યો. દરવાજે કોઈ નહિ પણ જમીન પર એક કાગળ અને કવર. એમણે કવર ઉઠાવ્યું અને કાગળ વાંચ્યો, ‘તમારી પુત્રીનો અપહરણ કેસ દબાવી દો અને કવરમાં એનું ઈનામ.’ એટલામાં તો જીપ પાછળ સંતાયેલો બુકાનીધારી નિર્ભય થઈને રાણાની લગોલગ આવ્યો અને બુકાની દૂર કરી. રાણામાં ક્રોધની જ્વાળાઓ ભભૂકતા, વીજળીનો આંચકો લાગ્યો હોય એમ એમણે તે નીચે નાંખી દીધું! એમને અચાનક સાંભર્યું કે આ એજ બાપ જેની પુત્રી પર બળાત્કાર થયેલો. ક્રોધની જ્વાળાઓ પર જાણે કે હિમવર્ષા થઈ!